**Blues de viscol**

*Cristian Andronic*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dormi liniștită, Anna, o să-ți veghez la tâmple,

Te protejez bezmetic, de fiecare tren,

Când valuri din ceasornic, răzbat ca un refren,

Mi-e teamă de cinismul, ce poate să se-ntâmple.

Când nu știam de ore, de-atuncea-mi este dor,

Și ceasurile toate, le-aș da acum, la schimb,

Să-ți desenez cu mâna, pe păr, un fel de nimb,

Când viscolul, e parcă, un blues liniștitor.

Ți-aș mai veghea la tâmple, dar o să fiu departe,

Și-mi sunt senini și ochii, că-ntr-înșii a și nins,

Condus de carpe noctem, lectura m-a cuprins.

Iubesc atât de tragic, un personaj de carte.